open-index/open-wikipedia-markdown huggingface dataset:
ভারত ইলেকট্রনিক্স

**ভারত ইলেকট্রনিক্স লিমিটেড** ( **BEL** ) হল একটি ভারতীয় পাবলিক সেক্টরের মহাকাশ এবং প্রতিরক্ষা ইলেকট্রনিক্স কোম্পানি, যার সদর দপ্তর বেঙ্গালুরুতে । এটি মূলত স্থল এবং মহাকাশ অ্যাপ্লিকেশনের জন্য উন্নত ইলেকট্রনিক পণ্য তৈরি করে। BEL হল ভারতের প্রতিরক্ষা মন্ত্রণালয়ের অধীনে ষোলটি PSU-এর মধ্যে একটি। ভারত সরকার এটিকে *[[ভারতের সরকারি প্রতিষ্ঠানসমূহ|নবরত্ন]]* মর্যাদা দিয়েছে। 

## ইতিহাস
ভারত ইলেকট্রনিক্স লিমিটেড ১৯৫৪ সালে ভারতের কর্ণাটকের বেঙ্গালুরুতে প্রতিষ্ঠিত হয়েছিল। 

১৯৫৬ সালে কয়েকটি যোগাযোগ সরঞ্জাম তৈরির মাধ্যমে শুরু করে, BEL ১৯৬১ সালে রিসিভিং ভালভ, ১৯৬২ সালে জার্মেনিয়াম সেমিকন্ডাক্টর এবং ১৯৬৪ সালে সোভিয়েত ইউনিয়নের সহায়তায় আকাশবাণীর জন্য রেডিও ট্রান্সমিটার তৈরি শুরু করে। 
[থাম্ব|ইন্টিগ্রেটেড কমান্ড অ্যান্ড কন্ট্রোল সেন্টার, [গ্যাংটক স্মার্ট সিটি, সিকিম]]

### সহযোগিতা

### BEL-JSR ডাইনামিক্সের সহযোগিতা

## পণ্য
ডান|থাম্ব|BEL অস্ত্র সনাক্তকারী রাডারের স্কেল মডেল
ডান|থাম্ব|BEL যুদ্ধক্ষেত্র নজরদারি রাডার (BFSR-SR)
[ডান|থাম্ব|BEL দ্বারা তৈরি VVPAT সহ একটি [ভারতে ইলেকট্রনিক ভোটিং|ইলেকট্রনিক ভোটিং মেশিন]]
BEL নিম্নলিখিত ক্ষেত্রগুলিতে বিভিন্ন ধরণের পণ্য ডিজাইন, বিকাশ এবং উৎপাদন করে:

## অবস্থান
ভারত ইলেকট্রনিক্স লিমিটেডের ভারতের নিম্নলিখিত শহরগুলিতে ইউনিট রয়েছে।

* বেঙ্গালুরু (কর্পোরেট প্রধান কার্যালয় এবং কারখানা), কর্ণাটক
* চেন্নাই, তামিলনাড়ু
* পঞ্চকুলা ( হরিয়ানা )
* কোটদ্বার ( উত্তরখণ্ড )
* গাজিয়াবাদ ( উত্তরপ্রদেশ )
* পুনে, মহারাষ্ট্র
* হায়দ্রাবাদ, তেলেঙ্গানা
* নভি মুম্বাই, মহারাষ্ট্র
* মাছলিপত্তনম, অন্ধ্রপ্রদেশ

; বিদেশী অফিস

* নিউ ইয়র্ক সিটি
* সিঙ্গাপুর
* হ্যানয়, ভিয়েতনাম
* ইয়াঙ্গুন, মায়ানমার
* মাস্কাট, ওমান
* কলম্বো, শ্রীলঙ্কা

; আঞ্চলিক অফিস

* নতুন দিল্লি
* মুম্বাই
* কলকাতা
* বিশাখাপত্তনম

## সহায়ক সংস্থা

### BEL অপট্রনিক ডিভাইস

## যৌথ উদ্যোগ

### BEL থ্যালেস লিমিটেড

### জিই-বিই প্রাইভেট লিমিটেড

### BEL IAI AeroSystems সম্পর্কে

### বিইএল-সাফরান ইলেকট্রনিক্স অ্যান্ড ডিফেন্স

## মালিকানা

## গ্রাহক সমন্বয় সেল

## তথ্যসূত্র


বিষয়শ্রেণী:নিফটি ৫০
বিষয়শ্রেণী:বোম্বে স্টক এক্সচেঞ্জে তালিকাভুক্ত কোম্পানি
বিষয়শ্রেণী:ভারতের ন্যাশনাল স্টক এক্সচেঞ্জে তালিকাভুক্ত কোম্পানি
বিষয়শ্রেণী:১৯৫৪-এ প্রতিষ্ঠিত ভারতীয় কোম্পানি
বিষয়শ্রেণী:ভারতের সরকারি মালিকানাধীন কোম্পানি
বিষয়শ্রেণী:ভারতের বিমানের ইঞ্জিন প্রস্তুতকারক
বিষয়শ্রেণী:ভারতের প্রতিরক্ষা কোম্পানি
পাংশা

**পাংশা** বাংলাদেশের ঢাকা বিভাগের একটি শহর। এটি চন্দনা নদীর তীরে রাজবাড়ী জেলায় অবস্থিত এবং পাংশা উপজেলার সদরদপ্তর। বৃহত্তর ফরিদপুরের এই প্রাচীন জনপদটি চন্দনা নদীকে কেন্দ্র করে গড়ে ওঠে। ১৯৯০ সালে এটি পৌরশহরের মর্যাদা লাভ করে। পাংশা পৌরসভার আয়তন  এবং ৩৬,৪৪৫ জন মানুষ বসবাস করে। জনসংখ্যার ভিত্তিতে এটি রাজবাড়ী জেলায় দ্বিতীয় বৃহত্তম শহর।

## নামকরণ

পূর্বে পাংশা 'নারায়ণপুর' বলে পরিচিত ছিল। গঙ্গা থেকে উৎপন্ন চন্দনা নদীতে প্রচুর পাঙ্গাশ মাছ পাওয়া যেত। এই পাঙ্গাশের কারণেই নারায়ণপুর 'পাঙ্গাশী' নামে পরিচিত হয় যা পরবর্তীতে 'পাংশা' রূপ ধারণ করে। ১৮৭২ সালে রেল স্থাপিত হওয়ার সময়ে পাংশা স্টেশন নাম দেখা যায়। এতে বোঝা যায় পাংশা নাম তারও পূর্ব থেকে প্রচলিত।

## ইতিহাস

শাহ জুঁই নামক একজন সুফি সাধক ১৬৩০ সালের দিকে আফগানিস্তান থেকে ইসলাম ধর্ম প্রচারের উদ্দেশ্যে এখানে আসেন। পাংশার পুরাতন বাজারে শাহ জুঁইয়ের মাজার রয়েছে।

পাংশা বিভিন্ন সময়ে বিভিন্ন জেলার অধীনে ছিল। ১৭৯৩ সালের দিকে এটি যশোর জেলার গোয়ালন্দ মহকুমার অন্তর্ভুক্ত ছিল। ১৮৫৭ সালে পাবনা জেলার অধীনে কুমারখালী মহকুমা প্রতিষ্ঠিত হলে এটি তার অন্তর্ভুক্ত হয়। ১৮৬৩ সালে পাংশা থানা প্রতিষ্ঠিত হয়। ১৮৭১ সালে কুমারখালী মহকুমা বিলুপ্ত হয়ে যায় এবং কুমারখালী মহকুমার কুমারখালী ও খোকসা নদীয়া জেলাভুক্ত কুষ্টিয়া মহকুমার অন্তর্ভুক্ত হয়ে যায়। অপরদিকে পাংশা গোয়ালন্দ মহকুমার অন্তর্ভুক্ত হয়।

১৯৮৪ সালে রাজবাড়ী জেলা প্রতিষ্ঠিত হলে এটি রাজবাড়ী জেলার একটি থানায় রূপান্তর হয়। ২০০৯ সালে একটি প্রজ্ঞাপন জারির মাধ্যমে পাংশা উপজেলার  ৭টি ইউনিয়ন নিয়ে কালুখালী উপজেলা প্রতিষ্ঠিত করা হয়।

পাংশা একসময় দেশী কাপড়, গামছা ও ছিটের জন্য প্রসিদ্ধ ছিল। এখানকার অনেকেই এখনো মৃৎশিল্প পেশায় জড়িত রয়েছেন।

## শিক্ষাপ্রতিষ্ঠান

* পাংশা সরকারি কলেজ (১৯৬৯)
* পাংশা মহিলা কলেজ (১৯৯৬)
* আইডিয়াল গার্লস কলেজ (১৯৯৯)
* পাংশা পলিটেকনিক ইনস্টিটিউট (২০১২)
* পাংশা সরকারি জর্জ উচ্চ বিদ্যালয় (১৯১৬)
* পাংশা পাইলট বালিকা উচ্চ বিদ্যালয় (১৯৬৬)
* কাজী আব্দুল মাজেদা একাডেমী (১৯৮৫)

## উল্লেখযোগ্য ব্যক্তি

* জিল্লুল হাকিম - বাংলাদেশী রাজনীতিবিদ

## গ্রন্থপঞ্জি

* 
* 

## তথ্যসূত্র

## বহিঃসংযোগ

* 


বিষয়শ্রেণী:ঢাকা বিভাগের জনবহুল স্থান
বিষয়শ্রেণী:বাংলাদেশের শহর
সরকারি ডব্লিউ বি ইউনিয়ন মডেল ইনস্টিটিউশন

**সরকারি উজিরপুর বারোপাইকা ইউনিয়ন মডেল ইন্সটিটিউট**  বাংলাদেশের বরিশাল জেলার উজিরপুর উপজেলায় উজিরপুর ডাকবাংলোর পূর্ব পাশে অবস্থিত একটি উচ্চ বিদ্যালয়। এটি সংক্ষেপে **ডব্লিউ বি ইউনিয়ন ইনস্টিটিউশন** নামে পরিচিত।

## ইতিহাস

বিদ্যালয়টি ১৮৯৮ সালে উজিরপুর গ্রামের দক্ষিণ সীমানায় বারোপাইকা গ্রাম লাগোয়া প্রতিষ্ঠিত হয়। ১৮৯৮ সাল থেকে কলকাতা বিশ্ববিদ্যালয় কর্তৃক স্থায়ী বিদ্যালয়টি স্বীকৃতি লাভ করে। ১৯৫৮ সালে সন্ধ্যা নদীর অব্যাহত ভাঙনের কারণে বিদ্যালয়টি বর্তমান ডাকবাংলোর পূর্ব পাশে স্থানান্তর করা হয়। এর প্রতিষ্ঠাতা ছিলেন আনন্দমোহন রায়।  ১৫ জুন ২০১৭ সালে বিদ্যালয় জাতীয়কণ করা হয়।

## উল্লেখযোগ্য প্রাক্তন শিক্ষার্থী
* ফণিভুষণ দাশগুপ্ত
* মানবেন্দ্র মুখোপাধ্যায়
* মোহাম্মদ আব্দুল জলিল

## তথ্যসূত্র

## বহিঃসংযোগ
বিষয়শ্রেণী:বরিশাল জেলার বিদ্যালয়
বিষয়শ্রেণী:১৮৯৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৮৯৮-এ ব্রিটিশ ভারতে প্রতিষ্ঠিত
বিষয়শ্রেণী:উজিরপুর উপজেলা
মাহমুদুন নবী উচ্চ বিদ্যালয়

**মাহমুদুন নবী উচ্চ বিদ্যালয়**টি ১৯৯৩ সালে **মরহুম ইয়াকুব আলী মোল্লা**-এর নেতৃত্বে বেলেশ্বরসহ পার্শ্ববর্তী গ্রামের গন্যমান্য ব্যক্তিবর্গের ঐকান্তিক প্রচেষ্টায় উদার মনের অধিকারী সৃজনশীল ব্যক্তিত্ব সম্পন্ন দাতাগণের জমি দানের মাধ্যমে বিদ্যালয়টি প্রতিষ্ঠিত হয়। উল্লেখ্য যে, তৎকালীন মধুখালী উপজেলার চেয়ারম্যান- ব্যাসদী গ্রামের দানবীর **মরহুম মাহমুদুন নবী** সাহেবের নগদ আর্থিক অনুদানের কারনে তার নামানুসারে বিদ্যালয়টির নামকরন করা হয়। অত্র বিদ্যালয়ের প্রতিষ্ঠাতা মরহুম মাহমুদুন নবী সাহেবের সহধর্মিণী প্রতিষ্ঠাতা সদস্য **জনাব রাশিদা নবী** এবং প্রতিষ্ঠাতা সদস্য জনাব **আলহাজ্ব গোলাম মাইনুদ্দিন মুনীর** যাদের নগদ আর্থিক অনুদান, শ্রম, মেধা ও মননশীলতার মধ্য দিয়ে দ্রুততম সময়ে বিদ্যালয়টিকে একটি গৌরবজনক স্থানে দাড় করানো সম্ভব হয়েছে। এছাড়াও স্থানীয় উদার মনের অধিকারী শিক্ষায় অনগ্রসর পশ্চাদপদ এলাকাকে এক ধাপ এগিয়ে নিয়ে যাওয়ার কাজে সাহায্য হিসেবে অনেকেই এককালিন নগদ অর্থ জমি দানের মাধ্যমে  বিদ্যালয় প্রতিষ্ঠার ব্যাপারে বিশেষ ভূমিকা রেখেছেন। প্রতিষ্ঠানটি ঢাকা শিক্ষা বোর্ডের অধিভুক্ত।

**মাহমুদুন নবী উচ্চ বিদ্যালয়ের আজীবন দাতা গ্রুপঃ**
* মরহুম আজিজার রহমান মোল্লা
* মরহুম আঃ ছালেক শেখ
* মরহুম আঃ জলিল শেখ
* মরহুম মাহবুবুর রহমান খাঁন
* জনাব মুন্সী হারুন অর রশীদ
* বাবু কৃষ্ণলাল পাল
* জনাব মোঃ আশরাফ উদ্দিন মন্ডল
* জনাব হাজী মোঃ আবুল কালাম আজাদ
* জনাব মোঃ আঃ রাজ্জাক সেক
* জনাব মোঃ পেয়ার আলম খাঁন
* জনাব মোঃ আকবর আলী মোল্লা
* জনাব মোঃ সিরাজুল ইসলাম
* জনাব ডাঃ মোঃ মফিজুর রহমান রাজীব

## '''অবস্থান'''
বিদ্যালয়টি ফরিদপুর জেলার মধুখালী উপজেলার বেলেশ্বর গ্রামে অবস্থিত। এটি গ্রামীণ পরিবেশে গড়ে উঠেছে, ফলে শিক্ষার্থীরা শান্ত পরিবেশে পাঠগ্রহণের সুযোগ পেয়ে থাকে।।

## '''ইতিহাস'''
বিদ্যালয়টি গ্রামীণ অঞ্চলের শিক্ষার প্রসার ঘটানোর জন্য প্রতিষ্ঠা করা হয়। অত্র এলাকার শিক্ষানুরাগী ব্যক্তিবর্গের প্রচেষ্টায় এবং তৎকালীন মধুখালী উপজেলার চেয়ারম্যান ও বিশিষ্ঠ ব্যবসায়ী জনাব **মাহমুদুন নবী** সাহেবের আর্থিক অনুদানে বিদ্যালয়টি প্রতিষ্ঠিত। বর্তমানে এটি এলাকায় একটি সুপরিচিত শিক্ষাপ্রতিষ্ঠান হিসেবে গড়ে উঠেছে।

## '''প্রশাসন ও পরিচালনা'''
বিদ্যালয়টি একটি পরিচালনা কমিটির অধীনে পরিচালিত হয়।  
* **প্রধান শিক্ষক:** অজিত কুমার ভট্টাচার্য্য 
* **শিক্ষক ও কর্মচারী সংখ্যা:** মোট ২৪ জন।  
* **সভাপতি:** জনাব মোঃ আবু রাসেল, (উপজেলা নির্বাহী অফিসার, মধুখালী, ফরিদপুর)

## '''একাডেমিক কার্যক্রম'''
* বিদ্যালয়ে ষষ্ঠ থেকে দশম শ্রেণি পর্যন্ত (সহ-শিক্ষা কার্যক্রম) পাঠদান করা হয়।  
* জাতীয় শিক্ষাক্রম ও পাঠ্যপুস্তক বোর্ড কর্তৃক নির্ধারিত পাঠ্যসূচি অনুসরণ করা হয়।  
* শিক্ষার্থীরা জেএসসি ও এসএসসি পরীক্ষায় অংশগ্রহণ করে এবং বিদ্যালয়টি জেএসসি ও এসএসসি পরীক্ষার জন্য ঢাকা বোর্ডের অধীন কেন্দ্রভুক্ত।

## '''পাঠ্যবহির্ভূত কার্যক্রম'''
বিদ্যালয়ে বিভিন্ন সাংস্কৃতিক অনুষ্ঠান, ক্রীড়া প্রতিযোগিতা, বিতর্ক, বার্ষিক ক্রীড়া প্রতিযোগিতা ও পুরস্কার বিতরণী অনুষ্ঠান অনুষ্ঠিত হয়।

## '''যোগাযোগ'''
**মাহমুদুন নবী উচ্চ বিদ্যালয়।**  
* **EIIN:** 108834 
* **অবস্থান:** বেলেশ্বর, মধুখালি, ফরিদপুর।  
* **ওয়েবসাইট:** mahmudunnabihs.edu.bd

## '''আরও দেখুন'''
* মধুখালী উপজেলা

## '''চিত্রশালা'''

File:Founder MNHS.jpg|প্রতিষ্ঠাতা **মাহমুদুন নবী**
File:School Image Font view.jpg|মাহমুদুন নবী উচ্চ বিদ্যালয়
File:Mahmudun Nabi High School font view.jpg|চির সবুজ মাহমুদুন নবী উচ্চ বিদ্যালয়


## '''তথ্যসূত্র'''
ভোজন মন্ত্র

**ভোজন মন্ত্র** (সংস্কৃত: भोजन मन्त्र) হলো ভোজন করার পূর্বে পাঠ করা একটি মন্ত্র। এটি প্রাচীন ভারতীয় ঐতিহ্য অনুসারে প্রচলিত। ভোজন মন্ত্র কেবল ধর্মীয় আচার-অনুষ্ঠানের অংশ নয়, বরং এর মাধ্যমে মানসিক একাগ্রতা, কৃতজ্ঞতা এবং সুস্থ জীবনধারা প্রচারিত হয়। আধুনিক সময়েও বহু পরিবার, মন্দির এবং ধর্মীয় অনুষ্ঠানে ভোজনের আগে এই মন্ত্র পাঠ করা হয়।

## ভোজন মন্ত্র
ওঁ ব্রহ্মার্পণং ব্রহ্মহর্বি ব্রহ্মাগ্নৌ ব্রহ্মণা হুতম্।

ব্রহ্মৈব তেন গন্তব্যং ব্রহ্মকর্মসমাধিনা।। (*ভগবদ্ গীতা* ৪.২৪)

ওঁ সহনাববতু সহনৌ ভুনক্তু সহবীর্যং করবাবহৈ। 
 
তেজস্বিনাবধীতমস্তু মা বিদ্বিষাবহৈ।।

ওঁ শান্তিঃ শান্তিঃ শান্তিঃ।। (*কঠোপনিষদ* শান্তি মন্ত্র)

## ভোজন মন্ত্রের অর্থ
কর্মযজ্ঞে অর্পণ, হবি এবং অগ্নি সবই ব্রহ্ম। যিনি আহুতি দেন তিনিও ব্রহ্ম। আহুতি দ্বারা ব্রহ্মকর্ম সমাধানের প্রাপ্য ফলেই ব্রহ্ম।

আমাদের অধীত বিদ্যা আমাদের দুইজনকেই (আচার্য ও শিষ্য) রক্ষা করুক এবং পালন করুক। আমরা দুইজনেই যেন পরস্পর সহযোগিতায় কর্মক্ষেত্রে বীর্য প্রকাশ করতে সমর্থ হই। আমাদের বিদ্যা তেজঃসম্পন্ন হোক। আমরা যেন পরস্পর বিদ্বেষ পোষণ না করি।

## ভোজন মন্ত্রের উদ্দেশ্য
হিন্দু প্রথা অনুযায়ী, খাদ্য সর্বদা সত্‍বিক ও শান্তচিত্তে গ্রহণ করা উচিত। প্রাচীনকালে বলা হয়েছে যে, ভোজনের আগে ঈশ্বরকে খাদ্য অর্পণ করা উচিত। এর ফলে ভোজন সাধারণ খাদ্য না থেকে প্রসাদে (পবিত্র আহার) রূপান্তরিত হয়।

এই প্রার্থনা খাদ্যকে তিন প্রকার অশুদ্ধি থেকে মুক্ত করে:  
* রান্না করার অশুদ্ধি,  
* খাদ্যসামগ্রীর অশুদ্ধি,  
* এবং রাঁধুনির মানসিক অবস্থার অশুদ্ধি।

কারণ আমরা জানি না রাঁধার সময় বা আহার সংগ্রহের সময় কী চিন্তা ছিল, তাই ঈশ্বরকে অর্পণের মাধ্যমে খাদ্য পবিত্র হয়। শাস্ত্রমতে ভগবান বৈশ্বানর অগ্নিরূপে মানুষের দেহে অবস্থান করেন এবং খাদ্য হজম করেন। তাই ভগবানকে অর্পিত খাদ্য অশুদ্ধি থেকে মুক্ত হয়।

## তথ্যসূত্র


বিষয়শ্রেণী:হিন্দু প্রার্থনা ও ধ্যান
বিষয়শ্রেণী:হিন্দু মন্ত্র
বিষয়শ্রেণী:ভারতীয় ঐতিহ্য
আইএনএস আংগ্রে

**আইএনএস ''আংগ্রে*** হলো [[মুম্বাই]]য়ে অবস্থিত [[ভারতীয় নৌবাহিনী]]র একটি [[স্টোন ফ্রিগেট|স্থলঘাঁটি]] (স্টোন ফ্রিগেট)। এই অবকাঠামো [[পশ্চিম নৌবাহিনী কমান্ড|পশ্চিম নৌবাহিনী কমান্ডের]] তীরবেষ্টিত লজিস্টিক ও প্রশাসনিক সহায়তা কেন্দ্র হিসেবে ব্যবহৃত হয়। এটি কমান্ডের ঘাঁটিসমূহের জাহাজ ডিপো এবং [[পশ্চিম নৌবাহিনী কমান্ড#কমান্ডারগণের তালিকা|পশ্চিম নৌবাহিনী কমান্ড ফ্ল্যাগ অফিসার কমান্ডিং-ইন-চিফের]] কার্যালয় হিসেবেও ব্যবহৃত হয়। [[মারাঠা নৌসেনা]]র সেনাপতি [[কানহোজি আংরে|কানহৌজি আংগ্রের]] নামানুসারে এই ঘাঁটির নামকরণ করা হয়েছে।

== ইতিহাস ==
১৫৪৮ সালে [[গার্সিয়া ডি ওর্টা]] পর্তুগালের রাজা [[পর্তুগালের তৃতীয় জন|তৃতীয় জনের]] থেকে মহারাষ্ট্রের উপকূলে জলাভূমিবেষ্টিত কিছু দ্বীপের ইজারা নেন, যা পরবর্তীতে বোম্বে নামে প্রতিষ্ঠিত হয়। ওর্টা সেখানে *ম্যানর হাউজ* নামে কাঠের একটি দালান নির্মাণ করেন। পরবর্তীতে তিনি ম্যানর হাউজের চারপাশে [[সমুদ্র প্রাচীর]] নির্মাণ করেন এবং প্রতিরক্ষার্থে চারটি কামান স্থাপন করেন। এই এলাকাটি [[বোম্বে দুর্গ]] বা দুর্গ ব্যারাক নামে পরিচিতি পায়। ইংল্যান্ডের রাজা [[২য় চার্লস (ইংল্যান্ড)|দ্বিতীয় চার্লস]] ও পর্তুগালের রাজা [[পর্তুগালের চতুর্থ জন|চতুর্থ জনের]] কন্যা [[ব্রাগাঞ্জার ক্যাথরিন|ব্রাগাঞ্জার ক্যাথরিনের]] [[বৈবাহিক চুক্তি]]র অংশ হিসেবে এই দ্বীপগুলোর মালিকানা [[ইংরেজ সাম্রাজ্য]]কে [[যৌতুক]] হিসেবে প্রদান করা হয়। ১৬৬৮ সালে [[ব্রিটিশ ইস্ট ইন্ডিয়া কোম্পানি]] সাম্রাজ্যের থেকে বোম্বেকে ইজারা নেয় এবং ১৮৮৬ সালে এর সদর দপ্তর গুজরাটের [[সুরত|সুরাট]] থেকে বোম্বের দুর্গ ব্যারাকে স্থানান্তর করে।

১৯৪০ সালে দুর্গটিকে [[রয়েল ইন্ডিয়ান নেভি]]র [[নৌঘাঁটি]] *'এইচএমআইএস ডালহৌসি** হিসেবে ঘোষণা করা হয়। ১৯৫০ সালের ২৬ জানুয়ারি [[সাধারণতন্ত্র দিবস (ভারত)|ভারত প্রজাতন্ত্র হিসেবে ঘোষিত হলে]] ঘাঁটির নাম পরিবর্তন করে **আইএনএস ডালহৌসি** রাখা হয়। ১৯৫১ সালের ১৫ সেপ্টেম্বর [[মারাঠা নৌসেনা]]র বিখ্যাত সেনাপতি (সারখেল) [[কানহোজি আংরে|কানহৌজি আংগ্রের]] নামানুসারে এর নামকরণ করা হয় **আইএনএস আংগ্রে'''।

## বর্তমান অবস্থা
আইএনএস আংগ্রে বর্তমানে পশ্চিম নৌসেনা কমান্ড ঘাঁটির জাহাজ ডিপো হিসেবে ব্যবহৃত হয়। এটি কমান্ডের লজিস্টিক ও প্রশাসনিক অবকাঠামো হিসেবে মুম্বাই-ভিত্তিক সকল জাহাজ ও ইউনিটকে নিয়ন্ত্রণ করে। ম্যানর হাউজ পুনর্নির্মাণ ও সংস্কার করার পর তা পশ্চিম নৌবাহিনী কমান্ড ফ্ল্যাগ অফিসার কমান্ডিং-ইন-চিফের কার্যালয় হিসেবে ব্যবহৃত হচ্ছে। এই অবকাঠামোর কমান্ডিং অফিসার (সিও) একইসাথে দক্ষিণ মুম্বাইয়ের স্টেশন কমান্ডার হিসেবেও কাজ করেন। তিনি এক তারকাবিশিষ্ট কমোডর র‍্যাংকের কর্মকর্তা। এই ঘাঁটি নৌবাহিনীর ব্যারাক হিসেবে পরিচিত হওয়ায় কমান্ডিং অফিসার কম্বর‍্যাক্স (কমোডর নেভাল ব্যারাকস) নামেও পরিচিত।

## প্রতীক
আইএনএস আংগ্রের প্রতীকে পশ্চিমঘাট নামে পরিচিত সহ্যাদ্রি পর্বতমালার শীর্ষ চূড়াগুলোয় সংস্থাপিত ত্রিশূল প্রত্যক্ষ করা যায়। এই ত্রিশূল ছত্রপতি শিবাজীর অধীনে মারাঠাদের পূজিত শক্তির প্রতীক।

## আরও দেখুন
* ভারতীয় নৌবাহিনী ঘাঁটির তালিকা
* ভারতীয় নৌবাহিনীর বর্তমান নৌযানের তালিকা

## তথ্যসূত্র

## গ্রন্থপঞ্জি
* 

বিষয়শ্রেণী:১৫৪৮-এ ভারতে প্রতিষ্ঠিত
বিষয়শ্রেণী:১৫৪৮-এ সম্পূর্ণ ভবন ও অবকাঠামো
আংগ্রে
বিষয়শ্রেণী:মুম্বইয়ের ভবন ও স্থাপনা
বিষয়শ্রেণী:১৯৪০-এ প্রতিষ্ঠিত সামরিক স্থাপনা
প্যাসেজ টু ইন্ডিয়া (হুইটম্যান)

***প্যাসেজ টু ইন্ডিয়া*** হলো ১৮৭১ সালে ওয়াল্ট হুইটম্যান কর্তৃক প্রকাশিত একটি কাব্যগ্রন্থ। এর প্রথম সংস্করণটি ছিল ১২০ পৃষ্ঠার এবং এতে ৭৪টি কবিতা ছিল, যার মধ্যে তেইশটি বা চব্বিশটি কবিতা ছিল প্রথম প্রকাশিত। হুইটম্যান সম্ভবত এই রচনাটিকে তার সংগ্রহ *"লিভস অফ গ্রাস"* -এর পরিপূরক খণ্ড হিসেবে চেয়েছিলেন এবং সেই বছরের সংস্করণ "লিভস *অফ গ্রাস"-এর কিছু কপির অংশ হিসেবে এটি অন্তর্ভুক্ত করেছিলেন। পরের বছর সমস্ত পরিপূরক "লিভস অফ গ্রাস"* *-এর* অংশ হিসেবে অন্তর্ভুক্ত করা হয়েছিল, তবে এটি ১৮৭৬ সংস্করণের জন্য একটি পৃথক খণ্ড ছিল এবং পরিপূরক " *টু রিভুলেটস"* -এর পরিবর্তে *"লিভস অফ গ্রাস"* -এর অংশ হিসেবে অন্তর্ভুক্ত করা হয়েছিল। ১৮৮১ সালে *"লিভস অফ গ্রাস"* -এ থাকা *"প্যাসেজ টু ইন্ডিয়া"* এবং *"টু রিভুলেটস"* -এর দুটি কবিতাই *"লিভস অফ গ্রাস"* -এ অন্তর্ভূক্ত করা হয়েছিল।

কাব্যগ্রন্থের শিরোনাম কবিতা, "প্যাসেজ টু ইন্ডিয়া", ছিল হুইটম্যানের শেষ প্রধান কবিতা।  সুয়েজ খাল প্রথম উদ্‌বোধনের পর ১৮৬৯ সালে হুইটম্যান এটি লিখেছিলেন।

ইএম ফরস্টার কবিতাটির পরে *[[আ প্যাসেজ টু ইন্ডিয়া|"এ প্যাসেজ টু ইন্ডিয়া"]]* শিরোনামে ১৯২৪ সালের একটি উপন্যাস লিখেছিলেন।

## তথ্যসূত্র

## গ্রন্থপঞ্জি

## বহিঃসংযোগ

* ইন্টারনেট আর্কাইভে 

বিষয়শ্রেণী:ওয়াল্ট হুইটম্যানের রচনা
বিষয়শ্রেণী:ওয়াল্ট হুইটম্যানের কাব্যগ্রন্থ
খুশাল খান কাকার

**খুশাল খান কাকার** () একজন পাকিস্তানি রাজনীতিবিদ। তিনি পশতুনখোয়া ন্যাশনাল আওয়ামী পার্টির প্রতিষ্ঠাতা।

## রাজনৈতিক জীবন
কাকার ২০২২ সালের ২৭ ডিসেম্বর পশতুনখোয়া ন্যাশনাল আওয়ামী পার্টি (পিকিএনএপি) পশতুনখোয়া মিল্লি আওয়ামী পার্টি (পিকেএমএপি)-এর একটি স্বতন্ত্র অংশ হিসেবে প্রতিষ্ঠা করেন।

তিনি ২০২৪ সালের পাকিস্তানের সাধারণ নির্বাচনে পিকিএনএপি প্রার্থী হিসেবে এনএ-২৫১ শেরানি-জব-কিলা সাইফুল্লাহ, এনএ-২৬২ কোয়েটা-১ এবং এনএ-২৬৫ পিশিন আসন থেকে প্রতিদ্বন্দ্বিতা করেন। তিনি যথাক্রমে ৪৬,১১৭, ৮,৮১০ এবং ৩১,৪৩৬ ভোট পান। তবে তিনি হেরে যান জামিয়াত উলেমা-ই-ইসলাম (এফ) (জেইউআই(এফ))-এর সৈয়দ সামিউল্লাহ, পাকিস্তান তেহরিক-ই-ইনসাফ (পিটিআই)-সমর্থিত স্বতন্ত্র প্রার্থী আদিল খান বাজাই এবং জেইউআই(এফ)-এর প্রধান ফজল-উর-রহমানের কাছে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯
বিষয়শ্রেণী:পাকিস্তানের জাতীয় পরিষদের সদস্য অসম্পূর্ণ
বিষয়শ্রেণী:পশতুনখোয়া ন্যাশনাল আওয়ামী পার্টির রাজনীতিবিদ
বিঠ্ঠলভাই প্যাটেল

**বিঠ্ঠলভাই প্যাটেল** (২১ মে ১৯৩৬ - ৭ সেপ্টেম্বর ২০১৩) ছিলেন একজন ভারতীয় কবি, গীতিকার এবং প্রবীণ কংগ্রেস নেতা যিনি সমাজসেবা এবং রাজনীতিতে অবদানের জন্য পরিচিত ছিলেন। ১৯৭৩ খ্রিস্টাব্দে মুক্তিপ্রাপ্ত ববি হিন্দি চলচ্চিত্রে "না মাঙ্গু সোনা চাঁদি" এবং "ঝুঁট বোলে কৌআ কাটে" সহ বেশ কয়েকটি হিন্দি চলচ্চিত্রের গান রচনা করেন। 

ভারতীয় কবি, সমাজকর্মী, গীতিকার এবং প্রবীণ কংগ্রেস নেতা বিঠ্ঠলভাই প্যাটেল ব্রিটিশ ভারতের অধুনা মধ্যপ্রদেশের সাগর শহরে জন্মগ্রহণ করেন এবং জীবনের বেশিরভাগ সময়ই তিনি সেখানেই অতিবাহিত করেন। তিনি হিন্দির পাশাপাশি প্রচলিত স্থানীয় বুন্দেলি ভাষায় কবিতা রচনা করেন।

তিনি দীর্ঘ রোগভোগের পর ২০১৩ খ্রিস্টাব্দের ৭ সেপ্টেম্বর নিজের শহরেই ৭৫ বৎসর বয়সে পরলোক গমন করেন।
 

প্যাটেল সুরখি আসন থেকে দুবার মধ্যপ্রদেশ বিধানসভায় নির্বাচিত হয়েছিলেন। তিনি অর্জুন সিং, মতিলাল ভোরা এবং শ্যামাচরণ শুক্লার মন্ত্রিসভায় মন্ত্রী ছিলেন।

বিঠ্ঠলভাই ৫৫টি হিন্দি চলচ্চিত্রের গানের কথার পাশাপাশি পাঁচটি কবিতার সংকলনও গ্রন্থ রচনা করেন।

## তথ্যসূত্র

বিষয়শ্রেণী:মধ্যপ্রদেশ বিধানসভার সদস্য ১৯৮৫-১৯৯০
বিষয়শ্রেণী:মধ্যপ্রদেশ বিধানসভার সদস্য ১৯৮০-১৯৮৫
বিষয়শ্রেণী:মধ্যপ্রদেশের ভারতীয় জাতীয় কংগ্রেসের রাজনীতিবিদ
বিষয়শ্রেণী:২০শ শতাব্দীর ভারতীয় সঙ্গীতজ্ঞ
বিষয়শ্রেণী:ভারতীয় পুরুষ গীতরচয়িতা
বিষয়শ্রেণী:১৯৩৯-এ জন্ম
বিষয়শ্রেণী:২০১৩-এ মৃত্যু
প্রণবেশ সেন

** প্রণবেশ সেন ** ( ১৯ জানুয়ারি ১৯৩৭ – ৯ ডিসেম্বর ২০০০ ) ছিলেন একজন বিশিষ্ট বেতার সাংবাদিক। 
## জন্ম ও শিক্ষা জীবন
প্রণবেশ সেনের জন্ম ১৯৩৭ খ্রিস্টাব্দের ১৯ জানুয়ারি বেঙ্গল প্রেসিডেন্সির পাবনা জেলার সিরাজগঞ্জে। তবে বাল্যকাল কাটে পাবনা শহরে। পাবনার গোপালচন্দ্র ইন্সটিটিউশন থেকে ১৯৫১ খ্রিস্টাব্দে ম্যাট্রিক, পাবনা এডওয়ার্ড কলেজ থেকে ইন্টারমিডিয়েট পাশের পর চলে আসেন কলকাতায়, থাকতেন উত্তর কলকাতার পাইকপাড়ায়। ১৯৫৭ খ্রিস্টাব্দে স্কটিশ চার্চ কলেজ থেকে বি.এ. এবং পরে কলকাতা বিশ্ববিদ্যালয় থেকে বাংলা ভাষা ও সাহিত্যে স্নাতকোত্তর ডিগ্রি অর্জন করেন। ১৯৫৯ খ্রিস্টাব্দে পান সাংবাদিকতায় ডিপ্লোমা। 

## কর্মজীবন
কিছুদিন বিভিন্ন স্কুলে শিক্ষকতা, কলেজে অধ্যাপনা, 'দৈনিক জনসেবক'-এ কাজ করার পর ১৯৬৬ খ্রিস্টাব্দের ফেব্রুয়ারি মাসে যোগ দেন আকাশবাণী কলকাতার বার্তা বিভাগে স্টাফ আর্টিস্ট হিসাবে। তার যোগ দেওয়ার আগে কলকাতা 'ক' অধুনা গীতাঞ্জলি তরঙ্গে প্রচারিত হত *স্থানীয় সংবাদ*, *সংবাদ সমীক্ষা* ও *সংবাদ বিচিত্রা*। প্রণবেশ সেন যোগ দেওয়ার পর যুক্ত হয় *সংবাদ পরিক্রমা* যা মূলত ভারত-পাকিস্থান মৈত্রীর উপর জোর দেওয়াই উদ্দেশ্য। প্রণবেশ সেন সপ্তাহে পাঁচ দিন লিখতেন। তার লেখা সংবাদ বিশ্লেষণ, কথিকা, সংবাদ পরিক্রমা অত্যন্ত জনপ্রিয় হয়, বিশেষকরে ১৯৭১ খ্রিস্টাব্দে মুক্তিযুদ্ধের সময় *বাংলাদেশের মুক্তি সংগ্রামের নিউজ* এবং *একাত্তরের সংবাদ পরিক্রমা*। পাশাপাশি প্রণবেশ সেন স্বাধীন বাংলা বেতারকেন্দ্রের সঙ্গেও যুক্ত থাকেন।  মুজিবনগরে বাংলাদেশের অস্থায়ী সরকারের শপথগ্রহণ অনুষ্ঠানেও উপেন তরফদারের সাথে উপস্থিত ছিলেন তিনি। প্রসঙ্গত, মুক্তিযুদ্ধের সময় আকাশবাণী কলকাতার সংবাদ বিভাগের তিন কিংবদন্তি ছিলেন 'সংবাদ পরিক্রমা'র প্রযোজক প্রণবেশ সেন, সংবাদ পাঠক দেবদুলাল বন্দ্যোপাধ্যায় ও সংবাদ বিচিত্রার প্রযোজক উপেন তরফদার।  পরে ১৯৯১ খ্রিস্টাব্দে প্রযোজক হিসাবে তিনি দূরদর্শনের কলকাতা কেন্দ্রে যোগ দেন এবং ১৯৯৫ খ্রিস্টাব্দে অবসর নেন। বাংলার গ্রামে গ্রামে ঘুরে ঐতিহ্য ও সংস্কৃতির জন্য তার পরিচয়জ্ঞাপক অনুষ্ঠান *নিকট-দূর* সকলের প্রশংসা অর্জন করে। 

এছাড়াও, প্রণবেশ সেন *নাগরিক সংবাদ*, *দেশকাল* পত্রিকার বার্তা- সম্পাদকের কাজ করেছেন।

প্রণবেশ সেন সম্মানিত হয়েছেন 
*১৯৭৩ খ্রিস্টাব্দে ভারতের **রাষ্ট্রপতি পুরস্কার**-এ
*১৯৭৫ খ্রিস্টাব্দে বাংলাদেশ সরকারের **বঙ্গবন্ধু স্বর্ণপদক**-এ
*১৯৮০ খ্রিস্টাব্দে **তুলি পুরস্কার**-এ

এছাড়াও, ১৯৮১ খ্রিস্টাব্দে ইন্ডিয়ান ক্রিকেট কাউন্সিলের বিচারে তিনি *বর্ষসেরা সাংবাদিক*-এর সম্মানে সম্মানিত হন। 

২০১১ খ্রিস্টাব্দে বাংলাদেশ সরকার স্বাধীনতার ৪০ বৎসর পৃর্তিতে মরণোত্তর সম্মাননা প্রদান করে।

## মৃত্যু
প্রণবেশ সেন ২০০০ খ্রিস্টাব্দের ৯ ডিসেম্বর কলকাতায় প্রয়াত হন। 
## উত্তরাধিকার
প্রণবেশ সেনের বেতার ভাষ্য ও স্মৃতিকে অমলিন রাখার প্রয়াস হিসাবে 'প্রণবেশ সেন স্মারক সমিতি' 'সংযোগের ভাষা' বিষয়বস্তু করে ২০০২ খ্রিস্টাব্দ হতে প্রতি বছর নিয়মিত স্মারক বক্তৃতার আয়োজন করে চলেছে।

১৯৭১ খ্রিস্টাব্দের ১৬ ডিসেম্বর বিজয় দিবসের রাতে প্রণবেশ সেন ‘সংবাদ পরিক্রমা’য় লেখেন

## তথ্যসূত্র

বিষয়শ্রেণী:১৯৩৭-এ জন্ম
বিষয়শ্রেণী:২০০০-এ মৃত্যু
বিষয়শ্রেণী:সিরাজগঞ্জ জেলার ব্যক্তি
বিষয়শ্রেণী:বাঙালি সাংবাদিক
বিষয়শ্রেণী:ভারতীয় সাংবাদিক
বিষয়শ্রেণী:রেডিও উপস্থাপক
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
হোসে আদেম

**হোসে আদেম** (২৭ অক্টোবর ১৯২১ - ১৪ ফেব্রুয়ারি ১৯৯১) ছিলেন একজন মেক্সিকান গণিতবিদ। তিনি বীজগণিতীয় টপোলজিতে কাজ করেছিলেন এবং স্টিনরড বর্গক্ষেত্রের মধ্যে আদেমের সম্পর্ক প্রমাণ করেছিলেন।

## প্রারম্ভিক জীবন

**জোসে আদেম চাহিন**  ভেরাক্রুজের টাক্সপানে জন্মগ্রহণ করেন (তার রচনাগুলি জোসে আদেম নামে প্রকাশিত)। আদেম ছোটবেলা থেকেই গণিতে আগ্রহী ছিলেন। তিনি ১৯৪১ সালে ইঞ্জিনিয়ারিং এবং গণিতে ডিগ্রি অর্জনের জন্য মেক্সিকো সিটিতে চলে আসেন। তিনি ১৯৪৯ সালে ন্যাশনাল অটোনোমাস ইউনিভার্সিটি অব মেক্সিকো (UNAM) থেকে গণিতে স্নাতক ডিগ্রি অর্জন করেন।  এই সময়ে তিনি সলোমন লেফশেৎজের সাথে দেখা করেন। তিনি একজন বিখ্যাত বীজগণিতীয় টপোলজিস্ট ছিলেন এবং মেক্সিকোতে দীর্ঘ সময় ধরে ছিলেন। লেফশেৎজ অ্যাডেমের গাণিতিক প্রতিভা স্বীকৃতি দেন এবং তাকে প্রিন্সটন বিশ্ববিদ্যালয়ে ডক্টরেট ছাত্র হিসেবে পাঠান এবং তিনি ১৯৫২ সালে স্নাতক ডিগ্রি অর্জন করেন।  তিনি তার গবেষণাপত্র, *বীজগণিতীয় টপোলজিতে বর্গক্ষেত্রের ক্রিয়াকলাপের পুনরাবৃত্তি*, নরম্যান স্টিনরডের তত্ত্বাবধানে লিখেছিলেন। যা বর্তমানে আদেম সম্পর্ক নামে পরিচিত। 

তার ভাই হলেন ভূ-পদার্থবিদ জুলিয়ান আদেম। তিনি ১৯৫৩ সালে ব্রাউন বিশ্ববিদ্যালয় থেকে ফলিত গণিতে পিএইচডি ডিগ্রি অর্জন করেন।  জুলিয়ানের ছেলে টপোলজিস্ট আলেজান্দ্রো আদেম । 

## কর্মজীবন

অ্যাডেম ইউএনএএম (১৯৫৪-১৯৬১) এর গণিত ইনস্টিটিউটের একজন গবেষক ছিলেন। তিনি তারপরে ইনস্টিটিউটো পলিটেকনিকো ন্যাসিওনাল (১৯৬১-১৯৭৩) এর গণিত বিভাগের প্রধান হন।  ১৯৬০ সালের ৪ এপ্রিল তিনি এল কলেজিও ন্যাসিওনাল নির্বাচিত হন। 

১৯৫১ সালে তিনি গুগেনহেইম ফেলোশিপ লাভ করেন।  ১৯৫৬ সালে, অ্যাডেম বোলেটিন দে লা সোসিয়েদাদ ম্যাটেমাটিকা মেক্সিকানার দ্বিতীয় সিরিজ শুরু করেন। 

## তথ্যসূত্র

বিষয়শ্রেণী:১৯২১-এ জন্ম
বিষয়শ্রেণী:১৯৯১-এ মৃত্যু
বিষয়শ্রেণী:২০শ শতাব্দীর মেক্সিকীয় গণিতবিদ
বিষয়শ্রেণী:মেক্সিকোর জাতীয় স্বায়ত্তশাসিত বিশ্ববিদ্যালয়ের প্রাক্তন শিক্ষার্থী
বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী
বিগ বস বাংলা ১

***বিগ বস বাংলা ১*** ভারতীয় আপাতবাস্তব টেলিভিশন অনুষ্ঠান *[[বিগ বস|বিগ বসের]]* বাংলা সংস্করণের প্রথম মৌসুম ছিল। এন্ডেমল শাইন ভারত দ্বারা প্রযোজিত এই মৌসুমটি ২০১৩ সালের ১৭ই জুন তারিখে উদ্বোধনী অনুষ্ঠানের মাধ্যমে শুরু হয়েছিল, যা ৯০ দিনের যাত্রা শেষে ২০১৩ সালের ১৪ই সেপ্টেম্বর তারিখে ফাইনালের মাধ্যমে সম্পন্ন হয়েছে। এই মৌসুমটি ভারতীয় টেলিভিশন চ্যানেল ইটিভি বাংলায় সম্প্রচারিত হয়েছে। ভারতীয় অভিনেতা মিঠুন চক্রবর্তী এই মৌসুমের উপস্থাপনা করেছেন।

১৫ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় সঙ্গীতশিল্পী অনীক ধর জয়লাভ করেছেন, অন্যদিকে রুদ্রনীল ঘোষ প্রথম রানার-আপ হয়েছেন। এছাড়াও কনীনিকা বন্দ্যোপাধ্যায় এবং সুদীপ্তা চক্রবর্তী ফাইনালে পৌঁছেছিলেন।

## বিন্যাস
*বিগ বস বাংলা* মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান *[[বিগ ব্রাদার (ওলন্দাজ টেলিভিশন ধারাবাহিক)|বিগ ব্রাদারের]]* আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

## বাসিন্দা
[থাম্ব|ডান|220px|এই মৌসুমের বিজয়ী [অনীক ধর]]

## তথ্যসূত্র

## বহিঃসংযোগ
*  

বিষয়শ্রেণী:বিগ বস বাংলার মৌসুম
বিষয়শ্রেণী:২০১৩-এ ভারতীয় টেলিভিশন মৌসুম
বিষয়শ্রেণী:ইটিভি বাংলার মৌলিক অনুষ্ঠান
বিষয়শ্রেণী:কালার্স বাংলার মৌলিক অনুষ্ঠান
এপিফোরা (চিকিৎসাবিজ্ঞান)

**এপিফোরা** (Epiphora) বা **অশ্রুপ্রাবর** হলো স্বাভাবিক কান্না ছাড়াও চোখ থেকে পানি পড়ে গালে বয়ে যাওয়ার একটি অবস্থা। এটি একটি রোগলক্ষণ বা এমন অবস্থা যেখানে চোখের অশ্রু-film পর্যাপ্ত পরিমাণে নিষ্কাশিত হতে পারে না, যার ফলে অশ্রু নাসা-অশ্রু নালি ব্যবস্থার (nasolacrimal system) মাধ্যমে বের না হয়ে গাল বেয়ে নিচে পড়তে থাকে।

## কারণ

অশ্রুপ্রাবরের কারণসমূহ হল যেকোনো এমন অবস্থা যা হয় অশ্রুর অত্যধিক উৎপাদন ঘটায় অথবা অশ্রুর নিষ্কাশন কমিয়ে দেয়, যার ফলশ্রুতিতে গাল বেয়ে পানি পড়ে। এটি চোখের জ্বালাপোড়া ও প্রদেশের (যেমন ত্রিখিয়াসিস এবং এনট্রোপিয়ন) কারণে অথবা অশ্রু নিষ্কাশন পথে বাধার কারণে হতে পারে। এই বাধাকে তার শারীরবৃত্তীয় অবস্থানের উপর ভিত্তি করে ভাগ করা হয় (যেমন, একট্রোপিয়ন, পানকচুয়াল, ক্যানালিকুলার বা ন্যাসোল্যাক্রিমাল নালিতে বাধা)। পরবর্তী কারণটি প্রায়শই বয়সের সাথে সম্পর্কিত (একটি স্বতঃস্ফূর্ত প্রক্রিয়া), কনজাংটিভোক্যালাসিস, সংক্রমণ (যেমন ড্যাক্রিওসিস্টাইটিস), রাইনাইটিস এবং নবজাতক বা শিশুদের ক্ষেত্রে, নাসোল্যাক্রিমাল নালি খোলা না হওয়ার কারণে হয়ে থাকে।

আরেকটি কারণ হতে পারে এই অঞ্চলে আঘাতের পর নাসোল্যাক্রিমাল নালি ব্যবস্থার খারাপভাবে পুনর্গঠন। আঘাতের কারণ হতে পারে মুখমণ্ডলের হাড় ভাঙা (নাসো-এথময়েড ফ্র্যাকচার বা ম্যাক্সিলারি লি ফort ফ্র্যাকচার সহ), এবং নাক ও/অথবা চোখের পাতাকে জড়িত নরম-কলার আঘাত। এই অবস্থাটি প্রায়শই হতাশাজনক বা বিরক্তিকর হয়ে থাকে।

শুষ্ক চোখের চিকিৎসায় পাংকচুয়াল প্লাগ ব্যবহার নিয়ে করা একটি системати সমীক্ষায় অংশগ্রহণকারীদের মধ্যে অশ্রুপ্রাবরের কিছু ঘটনা রিপোর্ট করেছে।

## রোগনির্ণয়

অশ্রুপ্রাবরের রোগনির্ণয় হল ক্লিনিক্যাল, রোগীর ইতিহাস উপস্থাপন এবং চোখের পাতা পর্যবেক্ষণের মাধ্যমে।

পাংকচুয়াল রিফ্লাক্স পরীক্ষা করতে ফ্লুওরেসসিন ডাই ব্যবহার করা যেতে পারে, যেখানে ক্যানালিকুলিতে চাপ দিয়ে clinician লক্ষ্য করবেন যে যখন এটি punctum এর মাধ্যমে নাকে সেচন করা হয় তখন রিফ্লাক্সের resistance নোট করবেন। ড্যাক্রিওসিন্টিগ্রাফি হল অশ্রু-যন্ত্রে বাধা সনাক্ত করতে ব্যবহৃত একটি ইমেজিং পদ্ধতি।

## চিকিৎসা

যদি একট্রোপিয়ন বা এনট্রোপিয়নের কারণে অশ্রুপ্রাবর হয়, তাহলে চোখের পাতার মেরামতের প্রয়োজন হয়। পাংকচুয়াল সেচনেরও প্রয়োজন হয়। নাসোল্যাক্রিমাল ত্রুটিযুক্ত শিশুদের ক্ষেত্রে, একটি নাসোল্যাক্রিমাল ডাক্ট প্রোব ব্যবহার করা হয় এবং একটি টিউব প্রতিস্থাপন, হয় অস্থায়ী (ক্রফোর্ড) বা স্থায়ী (জোন্স), করা হয়। ল্যাক্রিমাল নিষ্কাশন পুনরুদ্ধার করার জন্য ল্যাক্রিমাল থলিকে nasal mucosa-এর সাথে যুক্ত করতে ড্যাক্রিওসিস্টোরাইনোস্টোমি নামক একটি অস্ত্রোপচার পদ্ধতি করা হয়।

## তথ্যসূত্র

## বহিঃসংযোগ

বিষয়শ্রেণী:চোখের পাতা, অশ্রু-তন্ত্র ও কক্ষকাভের রোগ
পশতুনখোয়া ন্যাশনাল আওয়ামী পার্টি

**পশতুনখোয়া ন্যাশনাল আওয়ামী পার্টি** (; ; ; সংক্ষেপে: **পিকেএনএপি**), হলো বেলুচিস্তান, পাকিস্তানভিত্তিক একটি রাজনৈতিক দল। এটি গঠিত হয় পশতুনখোয়া মিল্লি আওয়ামী পার্টির (পিকেএমএপি) একটি ভাঙন থেকে। দলের প্রতিষ্ঠাতা খুশাল কাকড়, যিনি সাবেক পিকেএমএপি নেতা উসমান কাকড়ের পুত্র। তিনি ২০২২ সালের ডিসেম্বর মাসে পিকেএমএপি নেতা মাহমুদ খান আচ্ছকজাইয়ের সঙ্গে মতপার্থক্যের জেরে এ দলটি গঠন করেন।

## তথ্যসূত্র

বিষয়শ্রেণী:২০২২-এ পাকিস্তানে প্রতিষ্ঠিত
বিষয়শ্রেণী:পশতুন জাতীয়তাবাদ
বিষয়শ্রেণী:পশতুন রাজনীতি
বিষয়শ্রেণী:পাকিস্তানের রাজনৈতিক দল
বিষয়শ্রেণী:২০২২-এ প্রতিষ্ঠিত রাজনৈতিক দল
বিষয়শ্রেণী:পাকিস্তানি রাজনৈতিক দলের অসম্পূর্ণ
সুগত মারজিত

**সুগত মারজিত** কলকাতা বিশ্ববিদ্যালয়ের প্রাক্তন উপাচার্য এবং বর্তমানে ইন্ডিয়ান ইনস্টিটিউট অফ ফরেন ট্রেডের প্রথম বিশিষ্ট অধ্যাপক  এবং সেন্টার ফর ট্রেনিং অ্যান্ড রিসার্চ ইন পাবলিক ফাইন্যান্স অ্যান্ড পলিসি (CTRPFP) এর প্রকল্প পরিচালক , যা ভারত সরকারের অর্থায়নে পরিচালিত একটি উদ্যোগ। তিনি রচেস্টার বিশ্ববিদ্যালয় থেকে পিএইচডি করেছেন এবং বর্তমানে সাউথ এশিয়ান জার্নাল অফ ম্যাক্রোইকোনমিক্স অ্যান্ড পাবলিক ফাইন্যান্সের সম্পাদক।  তিনি মার্চ ২০০৭ থেকে মার্চ ২০১২ পর্যন্ত সেন্টার ফর স্টাডিজ ইন সোশ্যাল সায়েন্সেস, কলকাতার পরিচালক  এবং সেপ্টেম্বর ২০১৯ পর্যন্ত রিজার্ভ ব্যাংক অফ ইন্ডিয়ার শিল্প অর্থনীতি বিভাগের চেয়ার প্রফেসর  ছিলেন। ১৫ জুলাই ২০১৫ তারিখে তিনি ভারতের কলকাতার মর্যাদাপূর্ণ কলকাতা বিশ্ববিদ্যালয়ের অন্তর্বর্তীকালীন উপাচার্য  হিসেবে দায়িত্ব গ্রহণ করেন।

## পুরষ্কার এবং সম্মাননা

## প্রকাশনা

## তথ্যসূত্র


বিষয়শ্রেণী:১৯৫৯-এ জন্ম
বিষয়শ্রেণী:২১শ শতাব্দীর ভারতীয় পণ্ডিত
বিষয়শ্রেণী:২১শ শতাব্দীর ভারতীয় অর্থনীতিবিদ
বিষয়শ্রেণী:ভিডিও ক্লিপযুক্ত নিবন্ধ
বিষয়শ্রেণী:কলকাতা বিশ্ববিদ্যালয়ের উপাচার্য
বিষয়শ্রেণী:রচেস্টার বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় বিজ্ঞানী
বিষয়শ্রেণী:কলকাতার বিজ্ঞানী
বিষয়শ্রেণী:বাঙালি হিন্দু
বিষয়শ্রেণী:২০শ শতাব্দীর বাঙালি
বিষয়শ্রেণী:জীবিত ব্যক্তি
ক্লডিয়াস জেমস এরস্কাইন

থাম্ব|ক্লডিয়াস জেমস এরস্কাইন
**ক্লডিয়াস জেমস এরস্কাইন**, যিনি **ক্লড এরস্কাইন** (১৮২১ - ৬ জুন ১৮৯৩) আইসিএস নামে পরিচিত, ছিলেন একজন ব্রিটিশ ভারতীয় বেসামরিক কর্মচারী, বিচারক এবং কলকাতা বিশ্ববিদ্যালয়ের উপাচার্য ।

## কর্মজীবন
উইলিয়াম এরস্কাইনের পুত্র, ক্লদ এরস্কাইন ১৮২১ সালে বোম্বে প্রেসিডেন্সিতে জন্মগ্রহণ করেন।  তিনি সেন্ট অ্যান্ড্রুজ বিশ্ববিদ্যালয়, এডিনবার্গ বিশ্ববিদ্যালয় এবং হেইলিবারির ইস্ট ইন্ডিয়া কলেজে পড়াশোনা করেন। এরপর তিনি ভারতীয় সিভিল সার্ভিসে যোগদান করেন, চার ভাইয়ের একজন, ১৮৪০ সালে বোম্বে আসেন। ১৮৪৩ সালে তিনি বোম্বের গভর্নর স্যার জর্জ আর্থারের একান্ত সচিব নিযুক্ত হন এবং প্রাচ্য অনুবাদক এবং ফার্সি বিভাগে উপ-সচিব হন।

স্থানীয় ভাষা শিক্ষায় আগ্রহী হয়ে তিনি ১৮৮৫ সালে বোম্বে জেনারেল এবং জুডিশিয়াল বিভাগের সচিব হিসেবে দায়িত্ব পালনের পর পশ্চিম ভারতে প্রথম পাবলিক ইন্সট্রাকশন ডিরেক্টর হন। ১৮৫৯ সালে তিনি কোঙ্কনের বিচারক এবং ১৮৬০ সালে ভারতের আইন পরিষদের সদস্য ছিলেন। ১৮৬২ থেকে ১৮৬৫ সাল পর্যন্ত তিনি বোম্বে হাইকোর্টের বিচারক হিসেবে দায়িত্ব পালন করেন।  ১৮৬৫ সালে তিনি বোম্বে কাউন্সিলের সদস্য নিযুক্ত হন। উইলিয়াম রিচির পর ১৮৬২ সালের ৮ এপ্রিল তিনি কলকাতা বিশ্ববিদ্যালয়ের উপাচার্য হিসেবে নিযুক্ত হন।  এরস্কাইন ১৮৬৭ সালের ১৪ মে সিভিল সার্ভিস থেকে অবসর গ্রহণ করেন। 

১৮৪৭ সালে তিনি বোম্বের ভারপ্রাপ্ত গভর্নর লেস্টক রিডের কন্যা এমিলি জর্জিনা রিডকে বিয়ে করেন।

## তথ্যসূত্র


বিষয়শ্রেণী:সেন্ট অ্যান্ড্রুজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের উপাচার্য
বিষয়শ্রেণী:ভারতীয় সিভিল সার্ভিস (ব্রিটিশ ভারত) কর্মকর্তা
বিষয়শ্রেণী:ব্রিটিশ ভারতের বিচারক
বিষয়শ্রেণী:১৮৯৩-এ মৃত্যু
বিষয়শ্রেণী:১৮২১-এ জন্ম
আনুষঙ্গিক দৃষ্টি কাঠামো

**আনুষঙ্গিক দৃষ্টি কাঠামো** (বা **চোখের আনুষঙ্গিক অঙ্গ**, **চক্ষুর আনুষঙ্গিক অঙ্গ** ইত্যাদি) হল চোখের রক্ষণাবেক্ষণ এবং সহায়ক কাঠামো (আনুষঙ্গিক অঙ্গ), যার মধ্যে ভ্রু, চোখের পাতা এবং অশ্রুযন্ত্র অন্তর্ভুক্ত। ভ্রু, চোখের পাতা, অক্ষিপক্ষ্মসমূহ, অশ্রুগ্রন্থি এবং নিষ্কাশন যন্ত্র সবাই চক্ষুগোলক সুরক্ষা, স্নেহন এবং চক্ষু সংক্রমণের ঝুঁকি হ্রাস করার ক্ষেত্রে গুরুত্বপূর্ণ ভূমিকা পালন করে। আনুষঙ্গিক কাঠামোগুলিও কর্নিয়াকে সিক্ত ও পরিষ্কার রাখতে সাহায্য করে।

একটি উৎস "চক্ষুর আনুষঙ্গিক অঙ্গ"কে কক্ষক, কনজাংটিভা এবং চোখের পাতাসমূহ হিসাবে সংজ্ঞায়িত করে। কক্ষক এবং বহিঃস্থ চক্ষু পেশীসমূহ চক্ষুগোলকের মসৃণ চলাচলের সুযোগ দেয়।

## ভ্রু

ভ্রু হলো চোখের উপরে অবস্থিত ঘন, খাটো চুলের একটি অঞ্চল। এর প্রধান কাজ হলো ঘাম, পানি ও অন্যান্য ধ্বংসাবশেষ চোখে পড়া রোধ করা। তবে এগুলি মানুষের যোগাযোগ ও মুখাভিব্যক্তির জন্যও অত্যন্ত গুরুত্বপূর্ণ।

## চোখের পাতা

চোখের পাতা হলো ত্বকের একটি পাতলা ভাঁজ যা চোখকে ঢেকে রাখে ও রক্ষা করে। লেভেটর প্যালপেব্রে সুপিরিয়রিস পেশী চোখের পাতার নড়াচড়ায় সাহায্য করে। মানুষের চোখের পাতার প্রান্ত বরাবর অক্ষিপক্ষ্মসমূহের একটি সারি থাকে, যা ধুলো ও বিদেশী বস্তু থেকে চোখকে সুরক্ষা দেয়। চোখের পাতার মূল কাজ হলো কর্নিয়াকে সিক্ত ও পরিষ্কার রাখা।

## অক্ষিপক্ষ্ম

অক্ষিপক্ষ্মগুলি হলো অসংখ্য চুল যা চোখের পাতার প্রান্ত বরাবর গজায় এবং স্পর্শের প্রতি অত্যন্ত সংবেদনশীল। এগুলি পলক ফেলার মাধ্যমে ধুলো ও ধ্বংসাবশেষ আটকে দিয়ে চোখের সুরক্ষা বাড়ায় এবং কর্নিয়ার অশ্রু তরলের বাষ্পীভবন নিয়ন্ত্রণ করে। অক্ষিপক্ষ্মগুলি মানব সমাজ ও সৌন্দর্যবোধের দিক থেকেও গুরুত্বপূর্ণ, কারণ সুস্পষ্ট অক্ষিপক্ষ্ম চোখের দিকে দৃষ্টি আকর্ষণ করে এবং thus এটি একটি সর্বজনীন কাম্য চেহারার বৈশিষ্ট্য।

## কনজাংটিভা

কনজাংটিভা হলো একটি কলা যা চোখের পাতাসমূহের ভিতরের দিক ও স্ক্লেরাকে আবৃত করে। এটি অকেরাটিনাইজড স্তরীভূত স্কোয়ামাস এপিথেলিয়াম, গবলেট কোষ ও স্তরীভূত কলামনার এপিথেলিয়াম নিয়ে গঠিত। কনজাংটিভা মূলত স্বচ্ছ, এবং আমরা যে সাদা রং দেখি তা আসলে স্ক্লেরা।

## অশ্রুযন্ত্র

**অশ্রুযন্ত্র** হলো একটি শারীরবৃত্তীয় ব্যবস্থা যা অশ্রু উৎপাদন ও নিষ্কাশনের জন্য কক্ষকীয় কাঠামো ধারণ করে। এটি নিম্নলিখিত উপাদানগুলি নিয়ে গঠিত:
* অশ্রুগ্রন্থি, যা অশ্রু নিঃসরণ করে এবং এর নিষ্কাশন নালীসমূহ তরলটি মানব চক্ষুর পৃষ্ঠে পৌঁছে দেয়; এটি lacrimal fossa-তে অবস্থিত একটি সেরাস গ্রন্থি। এটি একটি J-আকৃতির গ্রন্থি;
* ল্যাক্রিমাল ক্যানালিকুলি, অশ্রুথলি, ও ন্যাসোল্যাক্রিমাল নালী, যার মাধ্যমে তরলটি নাকের গহ্বরে পৌঁছায়, ন্যাসোল্যাক্রিমাল নালী থেকে অধীনস্থ নাকের কনকাসমূহের anterioinferiorly-তে খালি হয়;
* অশ্রুযন্ত্রের স্নায়ুসংযোগে সহানুভূতিশীল সরবরাহ ক্যারোটিড প্লেক্সাস-এর মাধ্যমে অভ্যন্তরীণ ক্যারোটিড ধমনীর চারপাশের স্নায়ু থেকে এবং পরাসমবেদীভাবে ফেসিয়াল স্নায়ুর ল্যাক্রিমাল নিউক্লিয়াস থেকে আসে।

## কক্ষক

কক্ষক হলো খুলির সেই গহ্বর বা খোপ যা চোখ ও এর আনুষঙ্গিক অঙ্গসমূহ ধারণ করে। প্রাপ্তবয়স্ক মানুষের ক্ষেত্রে, কক্ষকের আয়তন প্রায়  হয়, যার মধ্যে চোখ  জায়গা দখল করে। কক্ষক চক্ষুগোলকের মসৃণ আবর্তনে সাহায্য করে।

## তথ্যসূত্র

বিষয়শ্রেণী:মানব চক্ষু শারীরস্থান
পোলিশ ইউক্রেনীয় যুদ্ধ ১৬৪৮-১৬৫৪

**পোলিশ ইউক্রেনীয় যুদ্ধ** (, ) ১২৪০ সালে, বাতু কিয়েভে রাজধানী সহ পূর্ব স্লাভদের মধ্যযুগীয় রাজ্য জয় করেন এবং ইতিমধ্যেই ১৪ শতকের মাঝামাঝি সময়ে, লিথুয়ানিয়ান রাজপুত্র গেদিমিনাস ভবিষ্যতের ইউক্রেন এবং বেলারুশকে যাযাবরদের হাত থেকে মুক্ত করেন। লিথুয়ানিয়ানরা ইউক্রেনীয় এবং বেলারুশিয়ানদের অধিকারকে সম্মান ও সুরক্ষা করত, এমনকি তাদের ভাষায় আইনও পাস করত।কারণ তারা লিথুয়ানিয়ার গ্র্যান্ড ডাচির জনসংখ্যার সংখ্যাগরিষ্ঠ ছিল।

বেলারুশিয়ান ভূমি লিথুয়ানিয়ার কাছেই থেকে যায়, এবং ইউক্রেনীয় ভূমি পোল্যান্ডে চলে যায়, যার ফলে ইউক্রেনীয় জনগণের উপর অত্যাচার শুরু হয়।যুদ্ধের পর, পোল্যান্ডের অব্যাহত সামরিক আগ্রাসনের ফলে ইউক্রেন দুর্বল হয়ে পড়ে এবং রাশিয়ার সাথে একটি সামরিক চুক্তিতে প্রবেশ করতে বাধ্য হয়, যার ফলে একটি নতুন যুদ্ধ শুরু হয় এবং রুশীকরণ শুরু হয়।রাশিয়ানদের দ্বারা ইউক্রেনীয়দের উপর শতাব্দীব্যাপী নিপীড়ন, যার ফলে জোরপূর্বক নির্বাসন, তাদের মাতৃভাষা ব্যবহারের উপর সরকারী নিষেধাজ্ঞা এবং সমস্ত অধিকার বঞ্চিত করা হয়েছিল, বিংশ শতাব্দীর প্রথম প্রান্তিকে সোভিয়েত-ইউক্রেনীয় যুদ্ধ শুরু হয়েছিল।

## संदर्भ
ফরিদা রহমান (অধ্যাপক)

**ফরিদা রহমান** ছিলেন বাংলাদেশের একজন শিক্ষাবিদ ও রাজনীতিবিদ। তিনি প্রথম জাতীয় সংসদ সদস্যদের সংরক্ষিত মহিলা আসন হতে জাতীয় সংসদের সংসদ সদস্য হিসেবে দায়িত্ব পালন করেছেন। তিনি ‘বিশেষ অধিকার সম্পর্কিত স্থায়ী কমিটির’ সদস্য ছিলেন।

## রাজনৈতিক জীবন
ফরিদা রহমান প্রথম জাতীয় সংসদ সদস্যদের বাংলাদেশ আওয়ামী লীগের মনোনীত সংরক্ষিত মহিলা আসন-৫ থেকে যশোর ও কুষ্টিয়া অঞ্চলের সংসদ সদস্য ছিলেন।

### সংসদে ভূমিকা

#### জনগণের জন্য প্রশ্ন ও সুপারিশ
মুক্তিযুদ্ধের পর বাংলাদেশের প্রথম সংসদের সদস্য ছিলেন ফরিদা রহমান। মহিলা আসন-৫ থেকে নির্বাচিত এই সংসদ সদস্য শুধু আইন প্রণয়নেই নয়, বরং জনগণের বিভিন্ন সমস্যা সমাধানেও সক্রিয় ভূমিকা পালন করেন। জাতীয় সংসদের কার্যপ্রণালী-বিধির ২২৬ বিধি অনুযায়ী তিনি *‘বিশেষ অধিকার সম্পর্কিত স্থায়ী কমিটির’* সদস্য ছিলেন।

#### রেলওয়ে ও গণপরিবহনে নজরদারি
১৯৭৩ সালের ১৪ জুন সংসদের দ্বিতীয় অধিবেশনে রেল বাজেট নিয়ে আলোচনার সময় ফরিদা রহমান রেলওয়ে ব্যবস্থাপনার দুর্বলতা তুলে ধরেন। তিনি বিনা টিকিটে ভ্রমণ এবং রেলওয়ের সম্পদ রক্ষণাবেক্ষণের বিষয়ে সরকারের মনোযোগ আকর্ষণ করেন। তিনি বলেন, শুধু আবেদন-নিবেদন যথেষ্ট নয়, বরং কার্যকর কর্মসূচি গ্রহণ করতে হবে। বিনা টিকিটে ভ্রমণকারীদের চিহ্নিত করতে একটি সমীক্ষা চালানোর ওপরও তিনি জোর দেন, যাতে এ বিষয়ে উপযুক্ত প্রতিরোধমূলক ব্যবস্থা নেওয়া যায়।

#### বিদেশি বৃত্তি ও দত্তক গ্রহণের স্বচ্ছতা
সংসদে ফরিদা রহমান বিভিন্ন বিষয়ে প্রশ্ন উত্থাপন করে সরকারের কাছে জবাবদিহি চান। ১৯৭৩ সালের ২১ জুন তিনি মন্ত্রী আবদুল মান্নানের কাছে জানতে চান যে, এ পর্যন্ত কতজন শিশুকে বিদেশি নাগরিকদের কাছে দত্তক দেওয়া হয়েছে এবং কোন সংস্থাগুলো বাংলাদেশে এই কাজের এজেন্ট হিসেবে কাজ করছে।

এর পরের দিন, ২২ জুন, তিনি পররাষ্ট্র ও শিক্ষামন্ত্রীর কাছে একাধিক প্রশ্ন রাখেন। তিনি জানতে চান, বাংলাদেশে কতগুলো বিদেশি দূতাবাস রয়েছে এবং বিদেশে পড়াশোনার জন্য কতগুলো বিদেশি বৃত্তি পাওয়া গেছে। বিশেষ করে সমাজতান্ত্রিক দেশ থেকে প্রাপ্ত বৃত্তি, ছাত্রীদের জন্য বরাদ্দ বৃত্তি, এবং সরকারের নিজস্ব বৃত্তি কর্মসূচির বিস্তারিত হিসাব তিনি চেয়েছিলেন। তিনি জেলাভিত্তিক হিসাবও জানতে চান, যা তার স্বচ্ছতা ও জবাবদিহির প্রতি আগ্রহের প্রতিফলন।

#### গার্ল গাইডস বিল ও নারী স্বাবলম্বিতা
১৯৭৩ সালের ২৬ সেপ্টেম্বর সংসদের তৃতীয় অধিবেশনে ফরিদা রহমান বাংলাদেশ গার্ল গাইডস সমিতি বিল উত্থাপন করেন। তিনি গার্ল গাইডস-এর গুরুত্ব তুলে ধরে বলেন যে এটি কেবল একটি আন্তর্জাতিক প্রতিষ্ঠান নয়, বরং এটি মেয়েদের মধ্যে সুষ্ঠু নীতি, সংঘবদ্ধতা এবং স্বাবলম্বী হওয়ার শিক্ষা দেয়। তিনি বলেন, “গার্ল গাইডস মেয়েদের স্বাবলম্বী হওয়ার শিক্ষাদান করে। আজকে বাংলাদেশের মেয়েদের স্বাবলম্বী হওয়ার বিশেষ প্রয়োজন আছে।” এই বিলটি তিনি শিক্ষার একটি গুরুত্বপূর্ণ অংশ হিসেবে উল্লেখ করেন এবং সমাজে গার্ল গাইডস সম্পর্কে প্রচলিত বিরূপ ধারণার বিরুদ্ধে যুক্তি দেন।

## পাদটীকা

## তথ্যসূত্র

বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:মৃত ব্যক্তি
বিষয়শ্রেণী:আওয়ামী লীগের রাজনীতিবিদ অসম্পূর্ণ
ফরিদা রহমান (দ্ব্যর্থতা নিরসন)

**ফরিদা রহমান** নামে নিম্নের ব্যক্তিবর্গকেও নির্দেশ করতে পারেঃ

* ফরিদা রহমান, আইনজীবী ও তিনটি জাতীয় সংসদ সদস্যদের বিএনপির সংরক্ষিত মহিলা আসনের সদস্য।
* ফরিদা রহমান (অধ্যাপক), প্রথম জাতীয় সংসদ সদস্যদের সংরক্ষিত মহিলা আসনের সদস্য।
* ফরিদা রহমান (রাজনীতিবিদ), সাংবাদিক, সঙ্গীতশিল্পী ও নবম জাতীয় জাতীয় সংসদ সদস্যদের সংরক্ষিত মহিলা আসনের সদস্য।
* ফরিদা রহমান (কথাশিল্পী), বাংলাদেশের একজন কথাশিল্পী।
প্যানি ইয়াথোতু

**প্যানি ইয়াথোতু** ( ; জন্ম: ১৮ ফেব্রুয়ারি ১৯৫১) একজন লাও রাজনীতিবিদ এবং লাও গণবিপ্লবী দলের সদস্য।

তিনি ১৯৮৮ থেকে ১৯৯৭ সাল পর্যন্ত দেশটির কেন্দ্রীয় ব্যাংক, লাওস পিডিআর এর চেয়ারম্যান এবং গভর্নর ছিলেন। পরে ইয়াথোতু ১৯৯৮ সালে জাতীয় পরিষদে যোগদান করেন। তিনি ২০১০ থেকে ২০২১ সাল পর্যন্ত লাওসের জাতীয় পরিষদের সভাপতির দায়িত্ব পালন করেন।  ইয়াথোতু লাওসের হমং জাতিগোষ্ঠীর অংশ।  তিনি লাওসের ভাইস প্রেসিডেন্ট নির্বাচিত প্রথম নারী।

## জীবনের প্রথমার্ধ
ইয়াথোতু ১৯৫১ সালের ১৮ ফেব্রুয়ারি জিয়াংখোয়াং প্রদেশে জন্মগ্রহণ করেন। তার বাবা ইয়া থো থু ছিলেন পাথেত লাও- এর একজন হ্মং সামরিক কমান্ডার। ১৯৫৯ সালে, তিনি উত্তর ভিয়েতনামে চলে যান যেখানে তিনি প্রাথমিক ও মাধ্যমিক বিদ্যালয়ে পড়াশোনা করেন এবং ১৯৭৫ সালে তিনি হ্যানয় থেকে অর্থায়ন বিষয়ে স্নাতক ডিগ্রি অর্জন করেন।

## তথ্যসূত্র

বিষয়শ্রেণী:১৯৫১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:এশিয়ার নারী উপরাষ্ট্রপতি
বিষয়শ্রেণী:২১শ শতাব্দীর লাও রাজনীতিবিদ
বিষয়শ্রেণী:২০শ শতাব্দীর লাও রাজনীতিবিদ
বিষয়শ্রেণী:লাও অর্থনীতিবিদ
বিষয়শ্রেণী:লাওসের উপ-রাষ্ট্রপতি
বিষয়শ্রেণী:লাওসের জাতীয় পরিষদের সভাপতি
বিষয়শ্রেণী:লাওসের জাতীয় পরিষদের সদস্য
বিষয়শ্রেণী:২১শ শতাব্দীর লাও নারী রাজনীতিবিদ
বিষয়শ্রেণী:২০শ শতাব্দীর লাও নারী রাজনীতিবিদ
ডনবাস (২০১৮ চলচ্চিত্র)

***ডনবাস*** (, ) এই ইউক্রেনীয় যুদ্ধ নাটকে ইউক্রেনীয়, রাশিয়ান এবং ইউরোপীয় অভিনেতারাও অভিনয় করেছেন। ছবিটি ২০১৪ সালে পূর্ব ইউক্রেনে রাশিয়ানদের দ্বারা সংঘটিত নথিভুক্ত যুদ্ধাপরাধের উপর ভিত্তি করে তৈরি।
## চক্রান্ত

ছবিটিতে কোনও কাঠামোগত কাহিনী নেই, তবে কেবল রেকর্ড করা বাস্তব ঘটনাগুলি দেখানো হয়েছে, যেমন: অধিকৃত অঞ্চলে মঞ্চস্থ রাশিয়ান নিউজরিলের চিত্রগ্রহণ, রাশিয়ার দ্বারা সম্পূর্ণরূপে নিয়ন্ত্রিত গণপ্রজাতন্ত্রী দোনেৎস্ক এর সৈন্যদের দ্বারা বেসামরিক নাগরিকদের গণহত্যা। ৭ অক্টোবর, ২০১৪ তারিখে, পূর্ব ইউক্রেনের রাশিয়া-অধিকৃত শহর জুহরেস-এ একটি মর্মান্তিক ঘটনা ঘটে, যেখানে বন্দী ইউক্রেনীয় সৈনিক ইগর কোঝোমকে জনসমক্ষে নির্যাতন করা হয়।

## সমালোচকদের কাছ থেকে পর্যালোচনা
ছবিটি ইউক্রেনের ওডেসা চলচ্চিত্র উৎসবে উচ্চ নম্বর পেয়েছে। ২০১৮ সালের কান চলচ্চিত্র উৎসব অনুসারে, এটি সেরা ইউক্রেনীয় চলচ্চিত্রগুলির মধ্যে একটি। রাশিয়ায়, মস্কোর একটি সিনেমা হলে ছবিটির প্রদর্শন গোপন পরিষেবা দ্বারা ব্যাহত হয়েছিল; পরে রাশিয়ায় এটি নিষিদ্ধ করা হয়েছিল।
## টীকা
দিয়া চা

**দিয়া চা** হলেন একজন হ্মং  লাও মার্কিন লেখক এবং শিক্ষাবিদ যিনি শিশু এবং প্রাপ্তবয়স্ক উভয়ের জন্যই বই লিখেছেন।

## জীবনের প্রথমার্ধ
তিনি ১৯৬০-এর দশকের গোড়ার দিকে দক্ষিণ-পূর্ব এশিয়ায় জন্মগ্রহণ করেন।  ভিয়েতনাম যুদ্ধের পর, তার পরিবার মার্কিন যুক্তরাষ্ট্রে অভিবাসিত হয়। 

১৯৭৫ সালে, দিয়া এবং তার পরিবারের জীবিত সদস্যরা, অগ্রসরমান কমিউনিস্ট আন্দোলন, পাথেত লাও, তার নিজ দেশ লাওস দখল করার সময়, সেখান থেকে পালিয়ে যেতে বাধ্য হন। শীঘ্রই তিনি থাইল্যান্ডে নিজেকে শরণার্থী হিসেবে আবিষ্কার করেন। 

অবশেষে তিনি ১৯৭৯ সালে মার্কিন যুক্তরাষ্ট্রে স্থায়ী হন, যেখানে তিনি নবম শ্রেণীতে আনুষ্ঠানিক পড়াশোনা শুরু করেন। ১৯৮৩ সালে, তিনি কলোরাডোর ডেনভারের আব্রাহাম লিংকন হাই স্কুল থেকে পাশ করেন, ২৫১ জন শিক্ষার্থীর মধ্যে তিনি ৩০তম স্থান অর্জন করেন।  ১৯৮৭ সালে, তিনি ইনস্টিটিউট অফ ফরেন স্টাডিজে যোগদান করেন এবং লন্ডন বিশ্ববিদ্যালয়ে এক সেমিস্টার অধ্যয়ন করেন। 

## তথ্যসূত্র

## বহিঃসংযোগ

* সেন্ট ক্লাউড স্টেট ইউনিভার্সিটিতে দিয়া চা পৃষ্ঠাটি   
* দিয়ার গল্পের কাপড়
* ২০০৫ হ্মং মৌখিক ইতিহাস প্রকল্পের সাক্ষাৎকার   
* http://www.hmongstudies.com/ChaHSJ6.pdf
* উইসকনসিন-ম্যাডিসন বিশ্ববিদ্যালয়ের হ্মং স্টাডিজ উদ্ধৃতি ডাটাবেসে চা, দিয়া উদ্ধৃতি

বিষয়শ্রেণী:জীবিত ব্যক্তি
বিষয়শ্রেণী:১৯৬২-এ জন্ম
বিষয়শ্রেণী:লাও বংশোদ্ভূত মার্কিন লেখক
বিষয়শ্রেণী:২১শ শতাব্দীর মার্কিন নৃবিজ্ঞানী
বিষয়শ্রেণী:হ্মং নৃবিজ্ঞানী
বিষয়শ্রেণী:লাও নৃবিজ্ঞানী
বিষয়শ্রেণী:মার্কিন যুক্তরাষ্ট্রে লাও অভিবাসী
বিষয়শ্রেণী:লাও লেখক
বিষয়শ্রেণী:ইউনিভার্সিটি অব কলোরাডো বোল্ডারের প্রাক্তন শিক্ষার্থী
বিষয়শ্রেণী:লাও সামাজিক বিজ্ঞানী
গ্রোথ সেন্টার (বাংলাদেশ)

[থাম্ব|[ফরিদপুরের শহরতলি কানাইপুর বাজার, একটি গ্রোথ সেন্টারের উদাহরণ]]

**গ্রোথ সেন্টার** বা **উন্নয়ন কেন্দ্র** বা **প্রবৃদ্ধি কেন্দ্র** হলো বাংলাদেশের গ্রামীণ অর্থনৈতিক উন্নয়নের মূল কেন্দ্র যার মাধ্যমে গ্রামীণ অর্থনীতিতে বিনিয়োগ বৃদ্ধি ও কর্মসংস্থানের সৃষ্টি হয়। ২০০০ সালে বাংলাদেশ প্রকৌশল বিশ্ববিদ্যালয় থেকে *বাংলাদেশের গ্রামীণ অর্থনীতিতে প্রবৃদ্ধি কেন্দ্রগুলির ভূমিকা* শীর্ষক একটি প্রতিবেদন প্রকাশিত হয়, যেখানে বলা হয় বাংলাদেশের প্রেক্ষিতে অবকাঠামোগত উপাদান যা গ্রামীণ অর্থনীতিতে বিরাট প্রভাব ফেলে তাই হলো গ্রোথ সেন্টার বা প্রবৃদ্ধি কেন্দ্র। এটিকে বাংলাদেশে শহরাঞ্চল বা শহুরে এলাকা হিসেবে বিবেচনা করা হয়।

## পরিসংখ্যান
২০২২ সালের জনশুমারি ও গৃহগণনা বাংলাদেশে মোট ১,৬৯৮টি গ্রোথ সেন্টার রয়েছে।

## প্রকল্প

১৯৮৪ সালে স্থানীয় সরকার, পল্লী উন্নয়ন ও সমবায় মন্ত্রণালয়ের জন্য নীতিনির্ধারণ করা হয় যেখানে গ্রামীণ অবকাঠামো উন্নয়নে কৃষি সেচের পাশাপাশি বন্যা নিয়ন্ত্রণ ও কর্মসংস্থান তৈরির উপর গুরুত্ব দেয়া হয় এবং গ্রোথ সেন্টার ভিত্তিক অবকাঠামোর উন্নয়নের কথা বলা হয়। ১৯৯৬ সালে জাতীয় পল্লী উন্নয়ন নীতির কার্যকারিতা বিষয়ে বিশ্ব ব্যাংক ও বাংলাদেশ সরকার একটি যৌথ সমীক্ষা চালায়। এই সমীক্ষায় গ্রোথ সেন্টার ভিত্তিক সড়ক অবকাঠামো উন্নয়নের প্রয়োজনীয়তা দেখা দেয়।

## তথ্যসূত্র

## বহিঃসংযোগ

* 
* 
* 
* 


বিষয়শ্রেণী:বাংলাদেশের অর্থনীতি
মসা লেবুসা

**মসা লেবুসা** (, ; জন্ম: ১০ অক্টোবর ১৯৯২) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লিগের শীর্ষ স্তর দক্ষিণ আফ্রিকান প্রিমিয়ারশিপের ক্লাব মামেলোদি সানডাউন্স এবং দক্ষিণ আফ্রিকা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।

লেবুসা ২০১৫ সালে দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ৬ ম্যাচে অংশগ্রহণ করেছেন।

## প্রারম্ভিক জীবন
মসা লেবুসা ১৯৯২ সালের ১০ই অক্টোবর তারিখে দক্ষিণ আফ্রিকার ওয়েলকমে জন্মগ্রহণ করেছেন এবং সেখানেই তার শৈশব অতিবাহিত করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকান ফুটবলার
বিষয়শ্রেণী:মামেলোদি সানডাউন্স ফুটবল ক্লাবের খেলোয়াড়
বিষয়শ্রেণী:দক্ষিণ আফ্রিকান প্রিমিয়ারশিপের খেলোয়াড়
বিষয়শ্রেণী:দক্ষিণ আফ্রিকার পুরুষ আন্তর্জাতিক ফুটবলার
বিষয়শ্রেণী:কেপ টাউন স্পার্স ফুটবল ক্লাবের খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
নরমান স্টিনরড

**নরমান আর্ল স্টিনরড** (২২ এপ্রিল, ১৯১০  ১৪ অক্টোবর, ১৯৭১) ছিলেন একজন আমেরিকান গণিতবিদ। তিনি বীজগণিত টপোলজির ক্ষেত্রে তাঁর অবদানের জন্য সর্বাধিক পরিচিত।

## জীবনী

স্টিনরড ওহাইওর ডেটনে জন্মগ্রহণ করেন। তিনি  মিয়ামি বিশ্ববিদ্যালয় এবং মিশিগান বিশ্ববিদ্যালয়ে (এবি ১৯৩২) শিক্ষা লাভ করেন। ১৯৩৪ সালে হার্ভার্ড বিশ্ববিদ্যালয় থেকে স্নাতকোত্তর ডিগ্রি অর্জন করেন। এরপর তিনি প্রিন্সটন বিশ্ববিদ্যালয়ে ভর্তি হন। তিনি সলোমন লেফশেৎজের নির্দেশনায় *ইউনিভার্সাল হোমোলজি গ্রুপস* শীর্ষক একটি থিসিস নিয়ে তার পিএইচডি সম্পন্ন করেন।

স্টিনরড ১৯৩৯ থেকে ১৯৪২ সাল পর্যন্ত শিকাগো বিশ্ববিদ্যালয়ে এবং ১৯৪২ থেকে ১৯৪৭ সাল পর্যন্ত মিশিগান বিশ্ববিদ্যালয়ে কর্মরত ছিলেন। ১৯৪৭ সালে তিনি প্রিন্সটন বিশ্ববিদ্যালয়ে চলে আসেন এবং তার বাকি জীবন সেখানেই ছিলেন। তিনি অ্যানালস অব ম্যাথমেটিক্সের সম্পাদক এবং ন্যাশনাল একাডেমি অফ সায়েন্সেসের সদস্য ছিলেন। তিনি প্রিন্সটনে মারা যান। মৃত্যুকালে তিনি স্ত্রী প্রাক্তন ক্যারোলিন উইটার এবং দুই সন্তান রেখে গেছেন। 

## কর্ম

স্টিনরড কোহোমোলজি অপারেশনগুলি গঠনের অধীনে একটি (অ-পরিবর্তনীয়) বীজগণিত গঠন করে, যা স্টিনরড বীজগণিত নামে পরিচিত।

তার বই *"দ্য টপোলজি অফ ফাইবার বান্ডেলস"*  একটি আদর্শ তথ্যসূত্র। স্যামুয়েল আইলেনবার্গসহ তিনি হোমোলজি তত্ত্বের স্বতঃসিদ্ধ পদ্ধতির প্রতিষ্ঠাতা ছিলেন।

## তথ্যসূত্র

বিষয়শ্রেণী:১৯১০-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:প্রিন্সটন বিশ্ববিদ্যালয়ের শিক্ষক
বিষয়শ্রেণী:শিকাগো বিশ্ববিদ্যালয়ের শিক্ষক
বিষয়শ্রেণী:মিশিগান বিশ্ববিদ্যালয়ের শিক্ষক
বিষয়শ্রেণী:মিশিগান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ওহাইওর গণিতবিদ
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
দেবীপদ ভট্টাচার্য

**ড.দেবীপদ ভট্টাচার্য** ( ১ জানুয়ারি ১৯১২ – ২২ এপ্রিল ১৯৮৯) ছিলেন একজন ভারতীয় বাঙালি কবি, প্রাবন্ধিক, সমালোচক ও শিক্ষাব্রতী। রবীন্দ্র গবেষক ও বিশেষজ্ঞ হিসাবেও তার পরিচিতি ছিল। 

## জন্ম ও শিক্ষাজীবনী
দেবীপদ ভট্টাচার্যের জন্ম ১৯২৩ খ্রিস্টাব্দের ১ জানুয়ারি ব্রিটিশ ভারতের অধুনা বাংলাদেশের বগুড়া জেলার শেরপুর শহরে পিতার কর্মস্থলে। পিতা কেশবলাল ভট্টাচার্য ছিলেন পোস্টমাস্টার এবং পৈতৃক নিবাস ছিল যশোর জেলার ভুগিলহাটে। দেবীপদ খুলনার দৌলতপুর কলেজ থেকে বাংলা সাম্মানিক সহ স্নাতক হন। পরে কলকাতা বিশ্ববিদ্যালয় থেকে বাংলা ভাষা ও সাহিত্যে প্রথম শ্রেণীতে এম.এ. পাশ করেন এবং বাংলা চরিত সাহিত্যের উপর গবেষণা করে ডি.ফিল. উপাধি লাভ করেন।

## কর্মজীবন
দেবীপদ ভট্টাচার্য ১৯৪৫ খ্রিস্টাব্দে পশ্চিমবঙ্গের সিউড়ির বিদ্যাসাগর কলেজে অধ্যাপনার সাথে কর্মজীবন শুরু করেন। ১৯৫৮ খ্রিস্টাব্দ হতে দশ বৎসর প্রেসিডেন্সি কলেজে তারপর দুই দফায় (১৯৫৯-৭৯ এবং ১৯৮৩-৮৭) যাদবপুর বিশ্ববিদ্যালয়ে অধ্যাপনা করেন। তিনি ১৯৭৯-৮২ খ্রিস্টাব্দে রবীন্দ্রভারতী বিশ্ববিদ্যালয়ের উপাচার্য ছিলেন।

অধ্যাপক ড.দেবীপদ ভট্টাচার্য বুখারেস্ট ইউনিভার্সিটি, ভারতীয় সাংস্কৃতিক সম্পর্ক পরিষদ (আইসিসিআর), বিশ্ববিদ্যালয় মঞ্জুরি কমিশন (ইউ জি সি - ল্যাঙ্গুয়েজ), চট্টগ্রাম বিশ্ববিদ্যালয় প্রভৃতির সাথে যুক্ত ছিলেন। এছাড়াও, সাহিত্য অকাদেমি, বঙ্গীয় সাহিত্য পরিষদ, এশিয়াটিক সোসাইটির সাথেও তার সক্রিয় যোগাযোগ ছিল। 
তিনি শরৎ সমিতি এবং চিলন্ড্রেন্স লিটল থিয়েটারের সভাপতিও ছিলেন।

## রচিত গ্রন্থসমূহ
;মৌলিক রচনা-
**বাংলা চরিত সাহিত্য*(১৯৬১), দে'জ পাবলিশিং, কলকাতা
**উপন্যাসের কথা* (১৯৬১), দে'জ পাবলিশিং, কলকাতা 
**রবীন্দ্রচর্চা*(১৯৭৩)
;সম্পাদিত গ্রন্থ-
**রেভারেন্ড লালবিহারী দে ও চন্দ্রমুখীর উপাখ্যান*
**হিন্দু অথবা প্রেসিডেন্সি কলেজের ইতিবৃত্ত* - রাজনারায়ণ বসু
**গিরিশ রচনাবলী* (৫ খণ্ড) , সাহিত্য সংসদ 
**শরৎ রচনাবলী* (৫ খণ্ড), সাহিত্য সংসদ 
**[[আশুতোষ চৌধুরী|আশুতোষ চৌধুরীর]] প্রবন্ধাবলী*
**আমার জীবন* - মীর মশাররফ হোসেন
;অনুবাদ গ্রন্থ-
**মারি* - আলবের কাম্যু'-র উপন্যাস

## জীবনাবসান
অধ্যাপক ড.দেবীপদ ভট্টাচার্য ১৯৮৯ খ্রিস্টাব্দের ২২ এপ্রিল কলকাতায় প্রয়াত হন। গবেষক অধ্যাপক দেবীপদ ভট্টাচার্য সারা জীবনে সাহিত্য কর্মের জন্য সারা জীবনে বহু দুষ্প্রাপ্য গ্রন্থ সংগ্রহ করেন। সেগুলি তার পুত্র শুভায়ু ভট্টাচার্যের সৌজন্যে শিলচরের বঙ্গভবনে রক্ষিত হয়েছে। 

## তথ্যসূত্র

বিষয়শ্রেণী:১৯২৩-এ জন্ম
বিষয়শ্রেণী:১৯৮৯-এ মৃত্যু
বিষয়শ্রেণী:বগুড়া জেলার ব্যক্তি
বিষয়শ্রেণী:বাঙালি লেখক
বিষয়শ্রেণী:ভারতীয় লেখক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
রাশিয়ান চেচেন যুদ্ধ

**রাশিয়ান চেচেন যুদ্ধ** () রাশিয়ান ফেডারেশন এবং স্বাধীন চেচেন প্রজাতন্ত্রের মধ্যে যুদ্ধ। 

এটি দুটি পর্যায়ে বিভক্ত: পর্যায়টি ঘটে ১৯৯০-এর দশকের গোড়ার দিকে সোভিয়েত ইউনিয়নের পতনের পর। ২০০ বছরের রুশীকরণ এর পর, চেচনিয়া স্বাধীনতা ঘোষণা করে, কিন্তু রাশিয়া তা স্বীকৃতি দেয়নি এবং ধারাবাহিক সামরিক পরাজয়ের পর তার সৈন্য প্রত্যাহার করে নেয়।প্রথম রুশো-চেচেন যুদ্ধে চেচেন জনগণ বিজয় উদযাপন করছে।

রাশিয়ান ফেডারেল সিকিউরিটি সার্ভিস, যেখানে ভ্লাদিমির পুতিন কাজ করতেন, সারা দেশে বহুতল অ্যাপার্টমেন্ট ভবন উড়িয়ে দিতে শুরু করে, এটিকে "চেচেন গ্যাংদের অপরাধ" হিসাবে উপস্থাপন করে, যখন চেচনিয়ার কাছে এমন অস্ত্র বা সম্পদ ছিল না, এবং এই অজুহাতে চেচনিয়ার বিরুদ্ধে দ্বিতীয় যুদ্ধ শুরু করে।রাশিয়াই একমাত্র দেশ যে সার্বিয়ার মিলোসেভিচ শাসনের অপরাধকে স্বীকৃতি দেয়নি, যারা যুগোস্লাভিয়া ভেঙে যাওয়ার পর বলকান অঞ্চলে বেশ কয়েকটি যুদ্ধ চালিয়েছিল, কারণ তারা চেচনিয়ায় তাদের অপরাধের নিন্দা আন্তর্জাতিক সম্প্রদায়ের কাছে চায়নি।

১৯৯৫ সালের এক সাক্ষাৎকারে চেচেন নেতা জোখার দুদায়েভ ইউক্রেনে রাশিয়ার আক্রমণের ভবিষ্যদ্বাণী করেছিলেন।রাশিয়া কর্তৃক ছোট দেশটির দখল এবং সংযুক্তির মাধ্যমে যুদ্ধের সমাপ্তি ঘটে, প্রতিরোধের শেষ অবশিষ্টাংশগুলি কেবল ২০১৭ সালে দমন করা হয় এবং তার দেশের স্বাধীনতার জন্য লড়াই করা শেষ চেচেন গেরিলাটি কেবল ২০২১ সালে রাশিয়ান ফেডারেল সিকিউরিটি সার্ভিসের হাতে নিহত হয় ।

## এছাড়াও দেখুন
* রুশ-জর্জীয় যুদ্ধ
* রুশ-ইউক্রেনীয় যুদ্ধ

## संदर्भ
কুইনি চং

**কুইনি চং চিন ই** ( ; জন্ম  ) একজন চীনা বংশোদ্ভূত ব্রুনাইয়ান ব্যবসায়ী ও রাজনীতিবিদ, যিনি ২০২৩ সালে নিযুক্ত ব্রুনাইয়ের আইন পরিষদের (লেগকো) সদস্যদের মধ্যে একজন ছিলেন। তিনি অনলাইন লিগ্যাসি প্ল্যানার মেমোরির সিইও এবং সহ-প্রতিষ্ঠাতা। তিনি এডমন্ড হিলারি ফেলোশিপ (ইএইচএফ) এর প্রথম ব্রুনাইয়ান প্রাপক হিসেবেও নির্বাচিত হয়েছিলেন।

## তথ্যসূত্র


## বহিঃসংযোগ

* কুইনি চং-এর সাথে ২০১৯ সালের সাক্ষাৎকার

বিষয়শ্রেণী:১৯৮০-এর দশকে জন্ম
বিষয়শ্রেণী:জীবিত ব্যক্তি
বিষয়শ্রেণী:মোনাশ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্রুনাইয়ান ব্যবসায়ী
বিষয়শ্রেণী:প্রথাগত চীনা ভাষার লেখা থাকা নিবন্ধ
বিষয়শ্রেণী:চীনা ভাষার লেখা থাকা নিবন্ধ
বিষয়শ্রেণী:চীনা বংশোদ্ভূত ব্রুনাইয়ান ব্যক্তি
বিষয়শ্রেণী:ব্রুনাইয়ান শিক্ষাবিদ
বিষয়শ্রেণী:ব্রুনাইয়ান নারী
বিষয়শ্রেণী:রাজনীতিতে ব্রুনাইয়ান নারী